ซีไอเอ็มบีจีเคลั่นรอจังหวะเทกฯบล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — ซีไอเอ็มบีจีเค จ้องเทกโอเวอร์บริษัทหลักทรัพย์ ขอ 6 เดือนรอแข่งคอมมิชชันฝุ่นจางก่อน หวังสร้างฐานแกร่งระยะยาว
นายสุภัค ศิวะรักษ์ กรรมการผู้จัดการใหญ่และประธานเจ้าหน้าที่บริหารของธนาคารซีไอเอ็มบี ไทย (CIMBT) เปิดเผยว่า บริษัทหลักทรัพย์ (บล.) ซีไอเอ็มบีจีเค (ประเทศไทย) มีความสนใจที่จะเข้าซื้อกิจการบริษัทหลักทรัพย์อื่นเพื่อสร้างความแข็งแกร่งให้กับการทำธุรกิจในปี 2553 และรองรับต่อการแข่งขันในอนาคต 
อย่างไรก็ตาม จังหวะการเข้าซื้อจะต้องรอให้ภาวะการแข่งขันค่าธรรมเนียมซื้อขายหลักทรัพย์ (คอมมิชชัน) นิ่งมากพอก่อน คาดว่าคงใช้เวลาประมาณครึ่งปีจึงจะเห็นภาพชัดเจน 
สำหรับแนวโน้มผลการดำเนินงานในปี 2553 ตั้งเป้าเบื้องต้นจะต้องมีส่วนแบ่งการตลาด (มาร์เก็ตแชร์) ประมาณ 2% จากปัจจุบันอยู่ที่ประมาณ 0.8% ซึ่งมาจากบล.ซีไอเอ็มบีจีเคฯ และบล.บีที ที่ได้มีการควบรวมกิจการก่อนหน้าใกล้เคียงกันประมาณ 0.4% 
บริษัทหวังว่าผลประกอบการจะดีขึ้นได้ ตามธุรกิจนายหน้าซื้อขายหลักทรัพย์ที่ขยายตัว โดยลูกค้าเป็นนักลงทุนสถาบัน 50% และรายย่อย 50% เช่นเดิม 
ขณะที่รายได้จากงานวาณิชธนกิจคาดว่าน่าจะดีขึ้น โดยเฉพาะการเป็นผู้จัดจำหน่ายและรับประกันการจัดจำหน่ายที่จะได้รับจาก CIMB Group Holdings Berhad ที่เข้ามาจดทะเบียนในตลาดหลักทรัพย์แห่งประเทศไทยเป็นแห่งที่สอง (ดูโอลิสติง) ในเดือนมิ.ย.นี้ และหากบริษัท แอร์เอเชีย ที่มีแผนจะเข้าตลาดหุ้นไทยมีความชัดเจนขึ้น